**Házirend**

**Tartalomjegyzék**

* Bevezető……………………………………………………………2.oldal
* A Házirend célja és hatálya……………………………………… ..2.oldal
* Az Intézményi ellátás igénybevétele……………………………….3.oldal
* Az Intézmény által nyújtott szolgáltatások…………………………4.oldal
* Térítési díj…………………………………………………………..5.oldal
* Az Intézmény napirendje………...…………………………………5.oldal
* Látogatás rendje……………………...……………………………..6.oldal
* Orvosi ellátás………..……………………………………………...7.oldal
* Az Intézménybe hozható használati tárgyak köre…………….……8.oldal
* Ruházattal, textíliával, tisztálkodási szerekkel való ellátás…….…..8.oldal
* Dohányzás, kábítószer, szeszesital fogyasztás……………….…….9.oldal
* Érték és vagyonmegőrzés…………………………………………10.oldal
* Kapcsolattartás szabályai………………………………………….10.oldal
* Együttélés szabályai……………………………………………….11.oldal
* Vallásgyakorlás……………………..…………………………….12.oldal
* Adatkezelés…………………………………………...…………..12.oldal
* Lakók érdekvédelme………………………………………………13.oldal
* Intézményi jogviszony megszűnése…………………..…………..13.oldal

**Bevezető**

A Napfény Idősek Otthona Nonprofit Kft. magántőke bevonásával 2003 novemberében nyitotta meg kapuit. Ekkor 35 férőhely került kialakításra, melyből 26 emelt, 9 pedig átlagos színvonalú volt.

2006 májusában még 5 átlagos színvonalú hellyel nőtt a befogadóképesség, illetve a főépület mögötti udvarrészen lévő, különálló házból 10ágyas, 4 szobás „ápolási részleg” –gel lett bővítve az intézmény.

2016-ban az elhelyezések száma 20férőhellyel növekedett. Így az össz férőhelyszám 70, melyből 15 férőhely emelt színvonalú elhelyezést biztosít.

*Az intézmény fenntartója, igazgatója: Szabó Ferenc*

A továbbiakban részletesen ismertetendő Házirend a szociális igazgatásról és a szociális ellátásokról szóló – többször módosított – 1993. évi III. törvény, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM. rendelet, a személyes gondoskodást nyújtó szociális ellátások igénybevételéről szóló 9/1999. (XI. 24.)

SZCSM. rendelet, valamint a szolgáltatást nyújtó intézmény fenntartója által kialakított szabályok alapján készült.

**A Házirend célja és hatálya**

Az intézmény célja: hogy biztonságos és nyugodt életfeltételeket, kiegyensúlyozott és megfelelő kereteket, személyre szóló ápolást, gondozást, ehhez szükséges szolgáltatásokat nyújtson minden lakó számára.

A házirend célja: hogy szabályozza az otthon által nyújtott szolgáltatások körét, a lakók és dolgozók kapcsolatát, az egyéni és közösségi lét általános szabályainak megtartását, a személyi-, és intézményi vagyon védelmét, valamint az érdekképviselet módját, s ezzel is biztosítsa az itt élők számára a nyugodt, békés légkört. Védi az egyéni és közösségi érdekeket, valamint a lakók és a személyzet iránti kölcsönös megbecsülést.

Hatálya kiterjed:

* az intézmény lakóira,
* az intézmény dolgozóira,
* az intézményi jogviszonyban álló egyéb munkavállalókra,
* a hozzátartozókra,
* az intézménybe látogatókra,
* az intézményben szakmai gyakorlatukat töltő diákokra.

A házirendben foglaltakat az intézménybe való felvételtől annak igénybevételéig (megszüntetéséig) alkalmazni kell.

A házirendet az intézménybe való felvétel alkalmával a lakóval és hozzátartozójával, illetve

törvényes képviselőjével és a dolgozókkal ismertetjük.

**Az Intézményi ellátás igénybevétele**

Az 1993. évi III. törvény alapján az idősek otthonában meghatározott gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy látható el. Az idősek otthonában a 18. életévét betöltött, betegsége vagy fogyatékossága miatt önmagáról gondoskodni nem képes gondozási szükséglettel rendelkező személy is ellátható, ha ellátása más típusú, ápolást-gondozást nyújtó intézményben nem biztosítható.

Az idősotthoni ellátás iránti kérelem alapján az intézményvezető végzi el az ellátást igénylő gondozási szükségletének vizsgálatát. Beutaló határozat esetében a vizsgálatot a beutaló szerv kezdeményezi a határozat hozatalát megelőzően az intézményvezetőnél.

Az intézményvezető a gondozási szükségletet jogszabályban meghatározottak szerint megvizsgálja és megállapítja a napi gondozási szükséglet mértékét, továbbá a jogszabály szerinti körülmények fennállását.

Idősotthoni ellátás napi 4 órát meghaladó vagy a jogszabályban meghatározott egyéb körülményeken alapuló gondozási szükséglet megállapítása esetén nyújtható.

Ha az idősotthoni ellátást igénylő személy gondozási szükséglete fennáll, de nem haladja meg a napi 4 órát, és az idősotthoni elhelyezést a jogszabályban meghatározott egyéb körülmények sem indokolják, az intézményvezető tájékoztatást ad a házi segítségnyújtás igénybevételének lehetőségéről.

Az intézmény az ország egész területéről fogad lakókat.

Az ellátás igénybevételének feltétele, hogy az ellátást igénylő a beköltözéskor a Házirendet megismerje és annak tartalmát tudomásul vegye.

A férőhely kijelölése, illetve indokolt esetben a bentlakás során történő férőhely változtatás –a lakó véleménye, érdeke és személyiségi jogai figyelembevételével – az otthon vezetőjének feladata. Törekedni kell arra, hogy a változás a lakó egyetértésével találkozzon.

A lakó beköltözéskor az intézmény jóváhagyása után behozhatja a napi életéhez nélkülözhetetlen használati tárgyait, alsó – és felsőruházatát.

Az intézmény **soron kívüli ellátást** biztosít azon személynek, aki

a) önmaga ellátására teljesen képtelen és nincs olyan hozzátartozója, aki ellátásáról gondoskodna, és ellátása más egészségügyi vagy szociális szolgáltatás biztosításával sem oldható meg, vagy háziorvos szakvéleménye szerint,

b) szociális helyzetében, egészségi állapotában olyan kedvezőtlen változás következett be, amely miatt soron kívüli elhelyezése vált szükségessé.

A soron kívüli elhelyezésre vonatkozó igényt a kérelemben fel kell tüntetni.

Soron kívüli elhelyezés iránti igény sorrendben megelőzi a többi kérelmet.

Soron kívüli elhelyezést csak az intézményben rendelkezésre álló üres férőhelyekre lehet biztosítani.

Az intézményben nyújtott ellátás igénybevétele önkéntes, az ellátást igénylő, illetve törvényes képviselője szóbeli vagy írásbeli kérelmére, indítványára történik, ennek szabályozását az 1993. évi III. tv. részletezi.

Az intézménybe való felvételkor az intézmény tájékoztatást ad a jogosult és a hozzátartozója számára a tájékoztatási és értesítési kötelezettség körébe tartozó tényekről, adatokról.

Az otthon vezetőjének felelőssége gondoskodni arról, hogy az intézmény, illetve annak dolgozói a Házirendben foglaltaknak megfelelően lássák el feladataikat.

Az otthon új lakóját a főnővérvér, nővér, vagy a szociális-mentálhigiénés munkatárs fogadja, akik gondoskodnak a lakó elhelyezéséről, bemutatásáról, egyben segítséget nyújtanak az otthon és a házirend megismeréséhez.

Az intézményi jogviszonyt az igazgató/intézményvezető és az ellátott külön írásos megállapodásban rögzíti, a szükséges tájékoztatásokkal együtt.

**Az Intézmény által nyújtott szolgáltatások:**

* Az intézmény az Szt. 67. § (1) bekezdése szerinti teljes körű ellátást nyújt, amelynek értelmében biztosítja:
* a napi huszonnégy órás felügyeletet,
* a lakhatást, valamint a folyamatos fűtés- és melegvíz-szolgáltatást, világítást,
* a napi legalább négyszeri étkeztetést, melyből legalább egy alkalommal meleg ételt, orvosi javaslatra, az orvos előírásainak megfelelő étkezési lehetőséget (pl. diéta, gyakoribb étkezés), amennyiben azt az ellátást igénybe vevő egészségi állapota indokolja,
* szükség esetén a ruházattal, illetve textíliával való ellátást, amennyiben az ellátást igénybe vevő megfelelő mennyiségű és minőségű saját ruházattal nem rendelkezik, és saját ruházatának pótlására nem rendelkezik megfelelő anyagi forrással. A teljes körű ellátás részeként nyújtott ruházat és textília legalább három váltás fehérneműt és hálóruhát, valamint az évszaknak megfelelő legalább két váltás felső ruházatot és utcai cipőt – szükség szerint más lábbelit – továbbá három váltás ágyneműt, a tisztálkodást segítő három váltás textíliát, valamint a tisztálkodáshoz szükséges anyagokat, eszközöket tartalmazza a házirendben szabályozott módon. (A személyes használatra kiadott ruházat és textília az intézmény tulajdonát képezi.);
* a ruházat, illetve textília tisztítását és javítását a házirendben meghatározott módon;
* szükség szerint incontinens betegek ellátásához szükséges anyagokat, eszközöket;
* az egészségügyi ellátást, melynek keretében gondoskodik az ellátást igénybe vevő egészségmegőrzését szolgáló felvilágosításról, rendszeres orvosi ellátásáról, szükség szerinti alapápolásáról, valamint a szakorvosi ellátásához és a kórházi kezeléséhez való hozzájutásáról;
* térítésmentesen az intézmény orvosa által havonta összeállított alapgyógyszerkészlet gyógyszereit. Az alapgyógyszerkészlet aktuális listájának egy példánya jelen Megállapodás aláírásával egyidejűleg az ellátást igénybe vevő részére átadásra került. Az intézmény az alapgyógyszerkészlet, valamint a rendszeres és eseti egyéni gyógyszerszükséglet körébe tartozó gyógyszerek, továbbá a gyógyászati segédeszközök közül elsősorban a közgyógyellátási igazolványra felírható, illetve a társadalombiztosítás által támogatott gyógyszert és gyógyászati segédeszközt biztosítja, kivéve, ha az adott gyógyszercsoporton belül nincs közgyógyellátási igazolványra felírható gyógyszer, vagy nincs olyan közgyógyellátási igazolványra felírható gyógyszer, amely az adott betegség kezeléséhez megfelelő;
* az ellátást igénybe vevő költségén az alapgyógyszerkészlet körébe tartozó gyógyszereken túlmenően felmerülő rendszeres és eseti egyéni gyógyszerszükséglet beszerzését. (A rendszeres és eseti egyéni gyógyszerszükséglet költségének viselésére az intézmény csak az 1/2000. (I. 7.) SzCsM rendelet 52. § (6) ls (8) bekezdéseiben szabályozott esetekben köteles.);
* a gyógyászati segédeszköz ellátás körében a testtávoli eszköznek az intézmény költségén, a testközeli segédeszköznek az ellátást igénybe vevő költségén történő beszerzését. (A testközeli segédeszköz költségeinek viselésére az intézmény csak az 1/2000. (I. 7.) SzCsM rendelet 52. § (6) bekezdésében szabályozott esetekben köteles.);
* az ellátást igénybe vevő mentálhigiénés ellátást, melynek keretében biztosítják –többek között:

– a személyre szabott bánásmódot,

– a konfliktushelyzetek kialakulásának megelőzése érdekében az egyéni, csoportos megbeszélések,

– a szabadidő kulturált eltöltésének feltételeit,

– szükség szerinti pszichoterápiás foglalkozást,

– a családi és társadalmi kapcsolatos kulturált és zavartalan fenntartásának személyi és tárgyi feltételeit, így különösen erre a célra az intézményben megfelelő helyiség biztosításával

– a hitélet gyakorlásának feltételeit.

***Az Intézmény alapfeladatás meghaladó szolgáltatások köre:*** fodrászat, pedikűr, manikűr, gyógymasszázs. Ezen szolgáltatások díját a szolgáltató határozza meg, intézményvezetői jóváhagyással. Ezek díját az ellátott, vagy a fizetést vállaló személy téríti

**Térítési díj**

A személyes gondoskodást nyújtó ellátásért térítési díjat kell fizetni. A térítési díjat az otthon fenntartója állapítja meg. A Személyi térítési díjról és annak felülvizsgálatáról „Értesítést" ad ki a lakó részére.

A térítési díj befizetésének elmulasztása esetén az intézményvezető kötelessége a behajtással kapcsolatos teendők elvégzése.

A külön jogszabályban (29/1993. (II. 17.) meghatározott, az átlagot jóval meghaladó minőségű elhelyezési körülményeket és szolgáltatásokat biztosító tartós bentlakásos intézményben a személyi térítési díj mellett az intézményi elhelyezéskor egyszeri hozzájárulás, belépési hozzájárulás, vagy az intézményi ellátás során személyi térítési díj pótlék is kérhető.

**Az Intézmény napirendje**

Felkelés rendje: Reggel a felkelés egyéni igény szerint lehetséges – úgy, hogy a lakók vegyék figyelembe, hogy a korai felkeléssel társaik nyugalmát ne zavarják, és időben érkezzenek a reggelihez.

Lefekvés: Egyéni igény szerint. Rádiót és televíziót egymás zavarása nélkül lehet használni.

Az otthonból való eltávozás: Az ellátást igénybe vevőnek joga van az intézményen belüli és az intézményen kívüli szabad mozgásra, figyelemmel a saját és társai nyugalmára és biztonságára.

Valamennyi fent járó lakó - egészségi állapota függvényében - az otthonból szabadon kijárhat. Egyéb esetben hozzátartozói kísérettel.

Korlátozottan cselekvőképes vagy cselekvőképtelen lakó kísérő segítségével hagyhatja el az otthont.

**A távozást és a visszaérkezést is kötelező a mindenkori műszakban lévő ápolónak, gondozónak jelezni, az erre rendszeresített adatlapot távozás előtt kitölteni!**

A lakók eltávozása csak akkor tagadható meg, ha a lakó kezelőorvosának szakvéleménye -a lakó önmagát, vagy másokat veszélyeztető állapota miatt - az eltávozást nem javasolja, illetve ha az intézményvezető ennek érdekében korlátozó intézkedés bevezetését rendeli el.

**A látogatás rendje**

A lakók bármikor fogadhatnak látogatókat. (Kivételt képez ezalól az átmeneti, határozattal történő korlátozás! ***Minden esetben tájékozódjanak az aktuális érvényben lévő látogatási rendről!)***

A többi lakó nyugalma érdekében a látogatás javasolt ideje: 8:30-11:00 és 13:30-17:00 között.

Látogatókat mind a lakószobákban, mind a közös helyiségekben, mind a társalgóban lehet fogadni, azonban a látogatóra is érvényes a látogatás idejére a házirend betartása. Főétkezések idején, valamint a társas szobákban folyó munkák (takarítás, betegellátás stb.) idején a látogató a társalgóban várakozhat.

Látogatók jelenlétét kötelező a szolgálatban lévő nővérnek bejelenteni, az erre rendszeresített adatlapot kitölteni!

Az intézményvezető, illetve a főnővér bizonyos esetekben megvonhatja a látogatás engedélyezését azoktól a személyektől, akik a lakókra nézve káros hatással vannak, vagy nem megfelelően viselkednek.

A látogatási rendet több alkalommal súlyosan megszegő személyek esetében a látogatás szintén megvonható.

Kérjük, hogy a látogatók az otthon területén ügyeljenek a rendre és a tisztaságra.

Az orvos javaslatára a látogatás korlátozható vagy szüneteltethető.

Étkezés:

Reggeli: 7:30-8:30 óráig

Tízórai (csak a diétás lakók számára): 10óra

Ebéd: 12-13 óráig

Uzsonna: 15 óra

Vacsora: 17-18 óra

Intézményünk napi négyszeri étkezést biztosít. Az ebéd mindig meleg étel. Ha a lakó egészségi állapota indokolja, orvosi utasításra az otthon diétás vagy gyakoribb étkezést biztosít. Ételmaradékot csak az erre a célra rendszeresített edényben és helyen lehet elhelyezni.

Az étkezési időpontoktól eltérni csak indokolt esetben lehetséges.

Általános szabályok az étkezésre vonatkozóan:

* Saját szobában való étkezés csak egészségügyi állapot figyelembe vételével orvos, főnővér javaslatára történhet.
* A csomagban érkezett vagy a látogatótól kapott, étkezőből elvitt romlandó élelmiszert az étkezőben a lakók számára kijelölt hűtőszekrényben (névvel, dátummal ellátva) lehet elhelyezni.
* Egyéni étkezésre a teakonyhával ellátott apartmanokban van lehetőség.
* Ha valaki az alapvető higiénés és/vagy élelmiszerbiztonsági előírások be nem tartása miatt a saját szobájában tárolt élelmiszerektől megbetegszik, annak következményeiért az Intézmény nem vállal felelősséget
* Étkezésre vonatkozó térítési díj kedvezményt kizárólag indokolt esetben és/vagy orvosi igazolással rendelkező lakók részére tudunk biztosítani.

Orvosi ellátás

Az intézmény biztosítja az igénybe vevők egészségügyi ellátását.

Ennek keretében gondoskodik az igénybevevő:

•az egészségmegőrzését szolgáló felvilágosításáról,

•rendszeres orvosi felügyeletéről,

•szükség szerinti ápolásáról,

•szakorvosi ellátásához való hozzájutásáról,

•kórházi kezeléshez való hozzájutásáról.

Ha a lakó egészségi állapota megváltozik, úgy az ápolást az erre a célra kialakított betegszobában biztosítjuk.

Az otthon gondoskodik a lakók egészségügyi ellátásáról. Az intézmény orvosa valamennyi lakó egészségi állapotát folyamatosan figyelemmel kíséri, szükség esetén felírja a szükséges gyógyszereket, gyógyászati segédeszközöket, melyek beszerzéséről az otthon gondoskodik. Az intézmény orvosa szükség esetén megírja a szakorvosi és kórházi beutalókat. A vizsgálatra való eljutás betegszállító igénybevételével történik.

Az ápoló személyzet a beteg lakókat ápolja, gondozza. A lakók az otthonban orvosi javaslatra gyógytorna kezelésben is részesülhetnek.

Az otthon orvosának távollétében az ápoló személyzet szükség esetén az orvosi ügyeletet, illetve a mentőszolgálatot értesíti.

Elhalálozás

A lakó elhalálozásával kapcsolatos teendőket az otthon szervezi. Ennek keretében gondoskodik:

* az elkülönítésről
* a végtisztességre való felkészítésről
* a hozzátartozó értesítéséről
* az ingóságainak számbavételéről, megőrzéséről, valamint a megállapodásban megjelölt személynek történő átadásáról.

- Az elhunyt ingóságairól a halál beálltát követően jegyzéket készít a haláleset időpontjában műszakot vezető dolgozó. A jegyzéket két tanúval alá kell íratni.

A közeli hozzátartozó értesítéséről legkésőbb a halálesetet követő napon kell gondoskodni. Az eltemettetés megszervezéséről a hozzátartozók gondoskodnak.

A megállapodásban megjelölt legközelebbi hozzátartozó köteles az elhunyt minden ingóságát elvinni. Abban az esetben, amennyiben ennek nem tesz eleget, köteles a tárolási és/vagy elszállíttatás költségeit megtéríteni!

Ha az örökös az elhunyt intézményben maradt ingóságaiért a hagyatéki végzés jogerőre emelkedését követően nem jelentkezik, az intézményvezető határidő megjelölésével felszólítja annak átvételére. Ha az örökös a kitűzött határidő elteltéig az ingóságot nem szállítja el, az intézmény azt értékesítheti, vagy felhasználhatja (Ptk. 196-197. §).

**Az Intézménybe hozható személyes használati tárgyak köre**

A gondozottak az otthonba költözéskor szobáikat: 2 és 3 személyes szoba esetén az Intézmény biztosítja a bútorokat. Emelt szintű egyszemélyes elhelyezés esetén a magukkal hozott bútoraikkal rendezhetik be, illetve szükség esetén az intézmény biztosít számukra bútorokat.

Személyes használati tárgyakat, emléktárgyakat – az ésszerűség és az adott lehetőségek határain belül – mindenki behozhat, melyek lehetnek:

* Évszaknak megfelelő néhány váltás ruha.
* Személyes használati tárgyak körében:
* tisztálkodási szerek, eszközök,
* étkezési edények, eszközök,
* gyógyászati segédeszközök.
* Emlék és dísztárgyak.

**Műszaki tárgyak** – kislámpa, magnó, rádió, TV, hűtő, mikrohullámú sütő, sütő/főző berendezések stb. - **kizárólag előzetes Intézményvezetői egyeztetés, engedélyezés után.**

Az egyeztetésnél figyelembe kell venni, hogy a szóban forgó tárgy az intézmény rendjét ne zavarja, és biztonságtechnikai szempontoknak megfeleljen.

Az intézménybe nem hozható be olyan eszköz és tárgy, ami a lakók életét veszélyezteti (lőfegyver, robbanóanyag, nem megfelelő műszaki állapotú berendezések, eszközök).

**A ruházattal, textíliával, tisztálkodó szerekkel való ellátás, valamint a ruházat és a textília tisztításának és javításának rendje**

Ruházat, textília:

A lakók általában saját ruhájukat használják.

A lakók részére ruházatot az intézmény raktárkészletéből, illetve költségvetésből abban az esetben biztosít, ha az ellátást igénybe vevő megfelelő mennyiségű és minőségű saját ruházattal nem rendelkezik.

A teljes körű ellátás részeként nyújtott ruházat legalább három váltás fehérneműt és hálóruhát, valamint az évszaknak megfelelő legalább két váltás felsőruházatot és utcai cipőt – szükség szerint más lábbelit - tartalmaz.

A lakók saját ruházatát kérjük egyedi azonosítóval ellátni. Az intézmény a textíliával való ellátás keretében, valamint a személyi higiéné biztosítása érdekében szükség esetén biztosít ellátottanként ágyneműt, a tisztálkodást segítő, valamint a tisztálkodáshoz szükséges anyagokat, eszközöket.

Az otthon biztosítja:

* mindennemű intézeti textília mosását, javítását, cseréjét
* saját textília pipere mosását
* az incontinens lakóknak szükséges eszközök beszerzését

Személyi higiéné

* A személyi és környezeti tisztaság megőrzése, fenntartása a lakók és a dolgozók közös érdeke és feladata.
* A lakók személyi higiénéjéért a nővérek felelősek. A dolgozók a lakók részére kötelesek a tisztálkodáshoz szükséges segítséget megadni.
* Szolgáltatások térítés ellenében: Fodrászat, pedikűr-maikűr, kozmetika, gyógymasszázs. Ezeknek a térítési díját az intézmény jóváhagyásával a szolgáltatást nyújtó határozza meg.

**Kártérítés**

A lakó köteles az otthon berendezési tárgyait rendeltetésszerűen használni, azokat megóvni. A lakó köteles a szándékos károkozásból, nem rendeltetésszerű használatból eredő kárt megtéríteni.

**Dohányház, kábítószer, szeszesital fogyasztás**

**Dohányozni a szobákban** - elsősorban tűzvédelmi előírások miatt, másrészt a személyes biztonság érdekében - **TILOS.**

Kérjük dohányos lakóinkat, hogy a dohányzásra kijelölt helyet vegyék igénybe, és legyenek tekintettel a nem dohányzók védelmére is.

A szobákban, illetve a nem kijelölt helyen történő dohányzás a házirend súlyos megszegésének minősül! A házirend súlyos megsértése esetén az Intézmény vezetője a megállapodást felmondhatja, mely esetben a felmondási idő 30nap. Rendkívül súlyos esetben azonnali hatállyal megszűntethető a jogviszony.

**Szeszesital**

Kulturáltan és mérsékletesen kis mennyiségben fogyasztható, ha azt a lakó egészségi állapota, gyógyszerelése, gyógymódja lehetővé teszi.

Fontos, hogy az alkoholt fogyasztó lakó magatartása ne zavarja az otthon rendjét és a többi lakó nyugalmát.

Rendszeres mértéktelen alkohol fogyasztása esetén az intézményvezető, illetve az Érdekképviseleti Fórum kezdeményezheti - a többi lakó jogának és védelmének érdekében - az alkoholizáló, a közösségi együttélés szabályait nem tisztelő lakó intézményi jogviszonyának megszüntetését.

A házirend súlyos megsértése esetén az Intézmény vezetője a megállapodást felmondhatja, mely esetben a felmondási idő 30nap. Rendkívül súlyos esetben azonnali hatállyal megszűntethető a jogviszony.

**Alkoholt az otthon területére behozni csak engedéllyel és korlátozott mértékben szabad**. A behozott italokat az ügyeletes vezető ápolónak meg kell mutatni. Italt fogyasztani az otthonban csak olyan mértékben szabad, hogy az ittasságot ne okozzon.

Az ittasság és az ittas állapotban történ rendzavarás a házirend súlyos megsértésének minősül! Ha az ellátott ittassága illetve bármilyen más okok hatására, pszichés állapotában bekövetkezett zavar miatt saját vagy mások testi épségét veszélyezteti, úgy a korlátozó intézkedések alkalmazására van lehetőség.

Saját felelősség terheli azt, aki gyógyszer szedése mellett alkoholt is fogyaszt, és ebből egészségügyi problémája keletkezik!

A kábítószer fogyasztását és birtoklását a törvény bünteti, az ezekkel való visszaélés tilos az otthon területén, illetve annak környezetében!

**Érték és vagyonmegőrzés**

Értékmegőrzés

A behozott, személyes használati körbe tartozó holmik, értékek megőrzésére, megóvására az intézmény vezetője és személyzete fokozott figyelmet fordít, és a lakókat is erre ösztönzi, de felelősséget csak az értékmegőrzési szabályzatnak megfelelően leadott tárgyakért, értékekért vállal.

A személyes használatban lévő holmikért elsősorban tulajdonosuk felel.

Az értékmegőrzés az intézmény pénz- és letétkezelési szabályzata szerint történik. Az otthon kijelölt dolgozójának feladata, hogy a pénz - és letétkezelési szabályzat megismerését (mely a

Házirend szerves része) az intézménybe történő felvételkor a lakók, hozzátartozók, és gondnokok számára minden esetben biztosítja.

A lakóknak joguk van értéktárgyaik és pénzüket maguknál tartani, de ez esetben az intézményt felelősség nem terheli.

Az intézmény kizárólag letétben, átvételi elismervény ellenében leadott értéktárgyakért és pénzért vállal felelősséget.

**Az ellátásban részesülő személyek egymás közti, valamint a hozzátartozóikkal való kapcsolattartás szabályai**

A látogatás rendje

Kérjük az esetleges átmeneti látogatási szabályzat változások miatt minden esetben tájékozódjanak az aktuális érvényben lévő látogatási rendről!)

A lakók bármikor fogadhatnak látogatókat, azonban:

A többi lakó nyugalma, és az Intézmény munkarendje érdekében a látogatás javasolt ideje:

8:30-11:00 és 13:30-17:00óra közötti időszak, 20:00 óra után az otthonba látogató az Intézményvezető tudtával, indokolt esetben tartózkodhat.

* Az étkezőben étkezési időben csak az étkezők tartózkodhatnak, a látogatókat kérjük, hogy a társalgóban, vagy a folyosón várakozzanak!
* Az orvos javaslatára (pl. járvány esetén) a látogatás korlátozható, illetve szüneteltethető
* Súlyos beteg (haldokló) esetében a mellette való tartózkodást biztosítjuk.
* Kérjük a látogatókat, hogy a lakószobákban ne szereljenek fel semmilyen tárgyat, ne nyúljanak a villamossági berendezésekhez! Ha rendellenességet észlelnek, kérjük, szíveskedjenek munkatársainknak jelezni.
* Az intézmény dolgozói kötelesek figyelemmel kísérni az ellátottak külső kapcsolatainak alakulását. Szükség esetén segítséget nyújtanak az

ellátottak levelezésének lebonyolításához, telefonon történő kapcsolattartásához.

A lakó kérésére az intézménybe látogatót a látogatásoktól el lehet tiltani. Az intézményvezető, illetve a főnővér bizonyos esetekben megvonhatja a látogatás engedélyezését azoktól a személyektől, akik a lakókra nézve káros hatással vannak, vagy nem megfelelően viselkednek.

A látogatási rendet, és a közösségi szabályokat több alkalommal súlyosan megszegő személyek esetében a látogatás szintén megvonható.

Kérjük a látogatókat, hogy az intézmény területén ügyeljenek a rendre, tisztaságra és az otthonban tartózkodók nyugalmára.

A lakók és a dolgozók együttesen arra törekszenek, hogy az otthon légköre kellemes, barátságos legyen. Ennek megteremtéséhez a lakók is segítséget nyújtanak azzal, hogy egymással és a dolgozókkal tisztelettel bánnak, udvariasságot és megértést tanúsítanak.

Az otthon lakói kéréseikkel, problémáikkal elsősorban az őket közvetlenül ellátó ápolónőkhöz, gondozónőkhöz, munkatársakhoz fordulhatnak, de megkereshetik az otthon bármelyik vezetőjét is.

Az otthon valamennyi dolgozója köteles a hozzá forduló lakónak segítséget nyújtani, részére a szükséges tájékoztatást megadni, őt ahhoz a dolgozóhoz irányítani, akitől problémája megoldásához érdemi segítséget kaphat.

**Az együttélés szabályai**

Minden lakónak joga van az eddigi megszokott életvitelét folytatni, amennyiben az a lakótársai nyugalmát nem zavarja!

A lakók kerüljék egymás zaklatását és a hangoskodást!

Az otthon békés, nyugodt élete csak az egymás iránti kölcsönös megbecsülés jegyében valósulhat meg.

Az intézmény valamennyi dolgozójának és lakójának egymáshoz való viszonya a személyiség tiszteletére épül. Elvárja a kölcsönös tapintatot, udvariasságot, megértést és ésszerű határokig a toleranciát.

Az intézmény vezetője köteles gondoskodni a dolgozók foglalkozásbeli, titoktartási kötelezettségének érvényesítéséről és a lakók személyiségi jogainak tiszteletben tartásáról.

Az intézmény biztosítja lakói számára az érdekképviseleti lehetőségeket.

Az otthon belső és külső környezetének megóvása minden lakó és dolgozó közös érdeke, felelőssége és kötelessége.

**Az együttélés szabályai:**

* Türelem, megértés, tapintat
* Egymás segítése (dolgozó-dolgozó, lakó-lakó, és lakók és dolgozók között)
* Kölcsönös megbecsülés, tiszteletadás
* Egymás értékeinek megbecsülése
* Egymás holmijainak el nem tulajdonítása
* Hangoskodás, veszekedés, lakótársak zaklatásának elkerülése

A dolgozók segítik a lakók egymás közötti, valamint a hozzátartozókkal történő kapcsolatkialakítását és annak fenntartását (levelezés, telefon, csomagküldés).

Közreműködnek a látogatók zavartalan fogadásában (nyugodt,csendes hely kialakítása).

Az otthon lakójának, aki az együttélés szabályait vagy a házirendet súlyosan megsérti (lakótársainak nyugalmát, pihenését, tartósan zavarja, durva, italozó, agresszív magatartást tanúsít, más dolgát eltulajdonítja stb.), áthelyezését az intézmény vezetője kezdeményezheti, illetve intézményi jogviszonyát megszüntetheti.

**Az egyéni és a közösségi vallásgyakorlásra vonatkozó szabályok**

A szabad vallásgyakorlás lehetőségével minden lakó élhet.

Az otthon segítséget nyújt abban, hogy különböző felekezetek képviselői felkeressék a lakót, ha erre az ellátott az intézmény vezetőjét kéri.

**Adatkezelés**

A személyes gondoskodásban részesülő személyről az ellátó szociális intézmény vezetője nyilvántartást vezet, amely tartalmazza

* a kérelmező természetes személyazonosító adatait
* a kérelmező telefonszámát, lakó- és tartózkodási helyét, értesítési címét
* a kérelmező állampolgárságát, bevándorolt, letelepedett vagy menekült,
* hontalan jogállását, a szabad mozgás és tartózkodásjogára vonatkozó adatot
* a kérelmező cselekvő képességére vonatkozó adatot
* a kérelmező törvényes képviselője, továbbá a kérelmező megnevezett
* hozzátartozója természetes személyazonosító adatait, telefonszámát, lakó- és tartózkodási helyét vagy értesítési címét
* a kérelem előterjesztésének vagy a beutaló határozat megküldésének
* időpontját
* soron kívüli ellátásra vonatkozó igényt
* az egyszerűsített előgondozás vagy az előgondozás szakaszai
* lefolytatásának időpontját
* az ellátásban részesülő személy Társadalombiztosítási Azonosító Jelét
* az ellátás megkezdésének és megszüntetésének dátumát, az ellátás
* megszüntetésének módját, okait
* a jogosultsági feltételekre és az azokban bekövetkezett változásokra
* vonatkozó adatokat
* a soron kívüli elhelyezésre vonatkozó döntést, a férőhely elfoglalásának
* időpontját, közgyógyellátásban részesül-e
* Ha a törvény másképp nem rendelkezik a nyilvántartásokból a szociális ellátás megszűnésétől számított öt év elteltével - a szolgálati időre való jogosító ellátások kivételével - töröljük a személyes adatokat.

A törvény felhatalmazása alapján nyilvántartást vezető szervek a kezelt adatokat a személyes azonosító adatok nélkül statisztikai célra felhasználhatják, illetőleg azokból statisztikai célra adatot szolgáltathatnak

* a szociális hatáskört gyakorló szerveknek
* a Gyámügyi feladatokat ellátó szerveknek
* Társadalombiztosítási igazgatási szerveknek
* az Igazságszolgáltatási szerveknek, a Katonai igazgatási szerveknek
* valamint a Személyes gondoskodást nyújtó szociális intézmények részére eseti megkeresésük alapján szolgáltathatók adatok

Egyebekben az intézményben az adatkezelésre és az adatok védelmére a személyes adatok védelméről és a közérdekű adatok nyilvánosságáról szóló 1992. évi LXIII. törvény, valamint az egészségügyi adatkezelésre vonatkozó törvény rendelkezései az irányadók.

**A lakók érdekvédelme**

Az otthonban a lakók érdekvédelmét az Érdekképviselet Fórum látja el.

Az érdekképviseleti Fórum tagjainak névsorát az otthonban jól látható helyen ki kell függeszteni.

Panasszal fordulhat a lakó ill. hozzátartozója az otthon vezetőjéhez ill. az Érdekképviseleti Fórumhoz, ha:

* Intézményi jogviszonyát, kapcsolattartását sérelem éri,
* Az otthon dolgozói megszegik szakmai-, titoktartási- és vagyonvédelmi kötelezettségüket,
* Az ellátás körülményeit érintő kifogása van.

Az Érdekképviseleti Fórum 15 napon belül írásban értesíti a panasztevőt a panasz kivizsgálásának eredményéről. A szükséges intézkedések megtételével felhívja a figyelmet a sérelem orvoslásának esetleges más módjaira.

Az érdekképviseleti Fórum működése:

Tagjai:

2 fő lakó

1 fő hozzátartozó

1 fő az otthon dolgozóinak képviselője

1 fő a fenntartó

A Fórum tagjainak megválasztása 1 évre szól, dönt az eléterjesztett panaszokról.

Az Érdekképviseleti Fórum a jogszabályban meghatározott szabályok szerint működik.

Ellátottjogi képviselő:

Az ellátottjogi képviselő az intézményi elhelyezést, illetve szolgáltatást igénybevevő részére nyújt segítséget jogai gyakorlásában. Ellátással kapcsolatos kérdések problémák, megoldásában nyújt segítséget. Elérhetősége a Megállapodás mellékleteként, illetve a faliújságon kihelyezve megtalálható.

**Az intézményi jogviszony megszűnése**

Az intézményi jogviszony megszűnik ha:

* a lakó és / vagy törvényes képviselője kéri a jogviszony megszűntetését
* a lakó áthelyezését kéri másik intézménybe, a másik intézménybe történő felvétel napjától
* a lakó egészségi állapotának változása miatt másik intézménybe történő elhelyezése indokolt, a másik otthonba történő felvétel napjától.

Az áthelyezéssel, a megszüntetéssel kapcsolatos kérelmeket az otthon vezetőjéhez kell benyújtani.

* Az intézményi jogviszony megszüntethető, ha a lakó a Házirendet többször, súlyosan megsérti, ebben az esetben az otthon vezetője köteles intézkedni.
* A házirend súlyos megsértésének minősül a lakó viselkedésével zavarja lakótársai életét, éjszakai nyugalmát. Súlyos vétségnek számít, ha a lakó ittas állapotban zavarja az otthon életét. Az engedély nélküli eltávozás az intézményből a Házirend megsértésének minősül.

Az intézményi jogviszony módosítása:

Az intézményi jogviszony módosítására csak az intézmény vezetője és az ellátást igénybevevő/törvényes képviselője közös megegyezése alapján kerülhet sor.

Arra az esetre, ha a jogviszonyt érintő jogszabályok módosulnak, és ezszükségessé teszi, a Felek kijelentik, hogy a jogszabályi változásoknakmegfelelően módosítják a dokumentumokat.

Az otthon vezetőjének feladata és felelőssége arról gondoskodni, hogy az otthon, illetve annak dolgozói Házirendben foglaltaknak megfelelően lássák el feladataikat.

Iváncsa, 2021.10.10.

Mellékletek:

1.sz melléklet: Érdekképviseleti Fórum működése és eljárási rendjének szabályozása, valamint a választás rendje

2 .sz. melléklet: Korlátozó intézkedések alkalmazásának szabályai

3.sz. melléklet: Intézményi alap-gyógyszer lista